techiaith/cofnodycynulliad_en-cy huggingface dataset:
English: Minister, obviously, it's welcome news that new schools are opening up to provide Welsh-medium education, not just in Cardiff, but across the whole of Wales. But one thing that is really important is the ability to supply those schools with quality teachers able to teach the curriculum. With the devolution of teachers' pay and conditions, what analysis has the Government taken about many measures it might be able to take to fill shortages in this particular area? Because, as I said, there's little or no point in having new schools if we haven't got the teachers to teach the lessons.
Welsh: Weinidog, yn amlwg, mae'n newyddion da fod ysgolion newydd yn agor i ddarparu addysg cyfrwng Cymraeg, nid yn unig yng Nghaerdydd, ond ledled Cymru gyfan. Ond un peth sy'n bwysig iawn yw'r gallu i gyflenwi athrawon o ansawdd i'r ysgolion hynny allu addysgu'r cwricwlwm. Gyda datganoli cyflogau ac amodau athrawon, pa ddadansoddiad y mae'r Llywodraeth wedi'i wneud o'r nifer o gamau y gallai eu rhoi ar waith i unioni prinder yn yr ardal benodol hon? Oherwydd, fel y dywedais, nid oes fawr o bwynt o gwbl mewn cael ysgolion newydd os nad oes gennym athrawon i addysgu'r gwersi.
English: Well, in relation to Welsh language teachers, where I'm slightly more familiar with where the issues are, I think in relation to primary schoolteachers, we're probably on course and we have enough teachers. We do have an issue, as do people across the whole of the planet, in recruiting teachers to secondary education. We are putting very practical measures in place to ensure that we can attract new people to the profession and to make sure that we are having quality standards. You'll be aware that the education Secretary last week really set out some very clear proposals in terms of how we will improve the quality of the teaching within Wales.
Welsh: Wel, mewn perthynas ag athrawon iaith Gymraeg, lle rwyf ychydig yn fwy cyfarwydd â ble y ceir problemau, mewn perthynas ag athrawon cynradd, credaf ein bod ar y trywydd iawn mwy na thebyg ac mae gennym ddigon o athrawon. Mae gennym broblem, fel sydd gan bobl ar draws y blaned gyfan, o ran recriwtio athrawon i addysg uwchradd. Rydym yn rhoi camau ymarferol iawn ar waith i sicrhau ein bod yn gallu denu pobl newydd i'r proffesiwn ac i wneud yn siŵr fod gennym safonau o ansawdd. Fe fyddwch yn ymwybodol fod yr Ysgrifennydd addysg yr wythnos diwethaf wedi nodi argymhellion clir iawn o ran sut y byddwn yn gwella ansawdd yr addysgu yng Nghymru.
English: Thank you, Lynne. Through our national mission, we are reforming our education system to enable every learner, regardless of background or personal circumstances, to reach their potential. Local authorities have a duty to meet the needs of all children with special needs, including those with sensory impairments.
Welsh: Diolch i chi, Lynne. Drwy ein cenhadaeth genedlaethol, rydym yn diwygio ein system addysg i alluogi pob dysgwr, waeth beth fo'u cefndir neu amgylchiadau personol, i gyrraedd eu potensial. Mae gan awdurdodau lleol ddyletswydd i ddiwallu anghenion pob plentyn ag anghenion arbennig, gan gynnwys y rhai â nam ar y synhwyrau.
English: Thank you, Cabinet Secretary. I know that you are well aware of my deep concern about the decision by Newport council to withdraw from the Gwent-wide specialist education service for children with sensory impairment, known in Gwent as SenCom. Disappointingly, this decision was taken with no consultation, either with families or with partner local authorities, and I'm deeply concerned that the withdrawal will destabilise services for a very disadvantaged group of children and young people who are currently receiving a high-quality specialist service. What steps can the Welsh Government take to ensure that children and young people in Gwent are not disadvantaged by this decision?
Welsh: Diolch ichi, Ysgrifennydd y Cabinet. Gwn eich bod yn ymwybodol o fy mhryder dwfn ynglŷn â'r penderfyniad gan gyngor Casnewydd i dynnu allan o'r gwasanaeth addysg arbenigol ledled Gwent ar gyfer plant â nam ar y synhwyrau, a elwir yng Ngwent yn SenCom. Yn anffodus, gwnaed y penderfyniad heb ymgynghori gyda theuluoedd nac awdurdodau lleol sy'n bartneriaid, ac rwy'n bryderus iawn y bydd tynnu allan yn ansefydlogi gwasanaethau ar gyfer grŵp o blant a phobl ifanc dan anfantais fawr sydd ar hyn o bryd yn derbyn gwasanaeth arbenigol o ansawdd uchel. Pa gamau y gall Llywodraeth Cymru eu cymryd i sicrhau nad yw plant a phobl ifanc yng Ngwent dan anfantais yn sgil y penderfyniad hwn?
English: Thank you very much, Lynne, for the question today and the correspondence that you have been engaged in with me and officials regarding the SenCom service, which was a very, very good example of how regional working and local authorities were pooling resources to create a very specialised service to meet the needs of a specific group of children, which is perhaps difficult to do when working alone. Effective partnership working is a key factor in ensuring that resources are used effectively to support learners with additional learning needs, especially at a time when resources are not infinite. I have written to Newport City Council leader, Councillor Debbie Wilcox, to establish what arrangements are being put in place to ensure that learners, families and schools, not just in Newport but across the region, will not be adversely affected by this decision.
Welsh: Diolch yn fawr iawn am y cwestiwn heddiw, Lynne, a'r ohebiaeth a gawsoch gyda mi a swyddogion ynglŷn â gwasanaeth SenCom, a oedd yn enghraifft dda iawn o sut roedd gwaith rhanbarthol ac awdurdodau lleol yn cyfuno adnoddau i greu gwasanaeth arbenigol iawn er mwyn diwallu anghenion grŵp penodol o blant, rhywbeth sy'n anodd iddynt ei wneud o bosibl wrth weithio ar eu pen eu hunain. Mae gweithio mewn partneriaeth yn effeithiol yn ffactor allweddol wrth sicrhau bod adnoddau'n cael eu defnyddio'n effeithiol i gefnogi dysgwyr ag anghenion dysgu ychwanegol, yn enwedig ar adeg pan nad yw adnoddau'n ddiddiwedd. Rwyf wedi ysgrifennu at arweinydd Cyngor Dinas Casnewydd, y Cynghorydd Debbie Wilcox, i sefydlu pa drefniadau sy'n cael eu rhoi ar waith i sicrhau na fydd dysgwyr, teuluoedd ac ysgolion, nid yn unig yng Nghasnewydd, ond ar draws y rhanbarth, yn cael eu niweidio gan y penderfyniad hwn.
English: Should every school have the ability to serve children with sensory impairment to the same degree, or does the Cabinet Secretary believe it is better for schools to specialise and have particular schools with well-developed expertise in this area?
Welsh: Dylai pob ysgol allu gwasanaethu plant â nam ar y synhwyrau i'r un graddau, neu a yw Ysgrifennydd y Cabinet yn credu ei bod hi'n well i ysgolion arbenigo a chael ysgolion arbennig ag arbenigedd datblygedig yn y maes hwn?
English: Well, Mark, I don't believe that there is a one size fits all; it very much depends on the needs of individual children, and, indeed, the views of the parents of those individual children about whether they want their child to be educated within their community, and the cohort within the community, or whether that child is better served by very specialist placements. What is really important as we moved through our ALN transformation programme is that schools of whatever variety are equipped to deal effectively with additional learning needs in its variety of forms and are there to respond appropriately to ensure that each child reaches their full potential. What is challenging in the SenCom case is that this is a specific group of children with very specific needs, and by working together, SenCom have been able to provide a multidisciplinary team that has been able to provide that very specialist support. But what is absolutely fundamental to our ALN transformation programme is that the child sits at the centre.
Welsh: Wel, Mark, nid wyf yn meddwl bod yna un ateb sy'n addas i bawb; mae'n dibynnu'n fawr iawn ar anghenion plant unigol, ac yn wir, ar farn rhieni'r plant unigol hynny ynglŷn ag a ydynt am i'w plant gael eu haddysgu yn eu cymuned, a'r cohort o fewn y gymuned, neu a fyddai'r plentyn yn elwa mwy o leoliad arbenigol iawn. Yr hyn sy'n wirioneddol bwysig wrth inni symud drwy ein rhaglen drawsnewid ADY yw bod ysgolion o ba fath bynnag yn cael eu paratoi i ymdrin yn effeithiol ag anghenion dysgu ychwanegol yn ei amrywiol ffurfiau a'u bod yno i ymateb yn briodol er mwyn sicrhau bod pob plentyn yn cyrraedd eu potensial llawn. Yr hyn sy'n heriol yn achos SenCom yw bod hwn yn grŵp penodol o blant ag anghenion penodol iawn, a thrwy weithio gyda'i gilydd, mae SenCom wedi gallu darparu tîm amlddisgyblaethol i ddarparu'r cymorth arbenigol iawn hwnnw. Ond mae'n gwbl hanfodol i'n rhaglen drawsnewid ADY mai'r plentyn sy'n cael y lle canolog.
English: Jane, rural schools play an important role in our national mission to raise standards and extend opportunities to all our young people, which is why we've taken action, including publishing a rural education action plan and introducing a small and rural schools grant, to help address the challenges that they face.
Welsh: Jane, mae ysgolion gwledig yn chwarae rhan bwysig yn ein cenhadaeth genedlaethol i godi safonau ac ymestyn cyfleoedd i'n pobl ifanc i gyd, a dyna pam rydym wedi rhoi camau ar waith, gan gynnwys cyhoeddi cynllun gweithredu addysg wledig a chyflwyno'r grant ysgolion bach a gwledig, i helpu i fynd i'r afael â'r heriau sy'n eu hwynebu.
English: Thank you, Cabinet Secretary. I'd like to thank you for your reply to my letter regarding the proposed closure of Llancarfan school, in which you say that a presumption against closure does not mean that a school will never close; however, it does mean that the case for closure must be strong and not taken until all viable alternatives have been consciously considered, including federation. As you're aware, there's widespread opposition to the closure of this rural school in my constituency. Can you comment on the evidence that the local authority has not considered viable alternatives, such as federation?
Welsh: Diolch ichi, Ysgrifennydd y Cabinet. Hoffwn ddiolch i chi am eich ateb i fy llythyr ynglŷn â'r bwriad i gau ysgol Llancarfan, lle rydych yn dweud nad yw'r rhagdybiaeth yn erbyn cau yn golygu na fydd ysgol yn cau byth; fodd bynnag, mae'n golygu bod yn rhaid i'r achos dros gau fod yn gryf ac na ddylid gwneud hynny hyd nes y bydd pob ateb dichonadwy arall wedi'i ystyried yn gydwybodol, gan gynnwys ffedereiddio. Fel y gwyddoch, mae gwrthwynebiad eang i gau'r ysgol wledig hon yn fy etholaeth. A allwch wneud sylw ar y dystiolaeth nad yw'r awdurdod lleol wedi ystyried dulliau amgen dichonadwy, megis ffedereiddio?
English: Well, Jane, I am aware that the cabinet of the Vale of Glamorgan Council decided to proceed with the proposal to transfer Llancarfan Primary School to a new site. The statutory notice, as you will be aware, was published on 5 November and provides a 28-day objection period in which anyone can respond. In this case, objections have to be done by 3 December. The local authority must then publish a summary of the statutory objections and the response to those objections. As you'll be aware, a proposal approved or rejected by a local authority can be referred to the Welsh Minister for consideration if certain limited parties decide to take that step, and therefore I can't really comment any further on that individual case.
Welsh: Wel, Jane, rwy'n ymwybodol fod cabinet Cyngor Bro Morgannwg wedi penderfynu bwrw ymlaen â'r cynnig i symud Ysgol Gynradd Llancarfan i safle newydd. Cyhoeddwyd yr hysbysiad statudol, fel y byddwch yn gwybod, ar 5 Tachwedd ac mae'n darparu cyfnod gwrthwynebu o 28 diwrnod i unrhyw un gael ymateb. Yn yr achos hwn, mae'n rhaid i'r gwrthwynebiadau ddod i law erbyn 3 Rhagfyr. Yna rhaid i'r awdurdod lleol gyhoeddi crynodeb o'r gwrthwynebiadau statudol ac ymateb i'r gwrthwynebiadau hynny. Fel y byddwch yn gwybod, gellir cyfeirio cynnig wedi'i gymeradwyo neu ei wrthod gan awdurdod lleol at Weinidog Cymru i'w ystyried os bydd rhai partïon penodol yn penderfynu cymryd y cam hwnnw, ac felly ni allaf roi rhagor o sylwadau ar yr achos unigol hwnnw mewn gwirionedd.
English: The performance of young people who study modern foreign languages at AS, A-level and GCSE remains strong. We have invested £2.5 million in our 'Global futures' plan to enable young people to understand the importance and the opportunities of studying modern foreign languages.
Welsh: Mae perfformiad pobl ifanc sy'n astudio ieithoedd tramor modern Safon UG, Safon Uwch a TGAU yn dal yn gadarn. Rydym wedi buddsoddi £2.5 miliwn yn ein cynllun 'Dyfodol byd-eang' er mwyn galluogi pobl ifanc i ddeall pwysigrwydd a chyfleoedd astudio ieithoedd tramor modern.
English: I thank the Cabinet Secretary for that response, but it doesn't actually reflect the reality of modern foreign language teaching in Welsh schools today. The latest Universities and Colleges Admissions Service figures indicate that there are 80 students from Wales who secured places on European language and literature courses last year - down from 120 at this time last year. And, over the decade from 2009, A-level entries in French and German have fallen by two thirds - and they fell again last year - and Spanish by a half. The Government's 'Global futures' document was published in October 2015, and it was a plan to promote and improve modern foreign languages in Wales during the five-year period up to 2020. This programme seems to have utterly failed, so what is the Cabinet Secretary going to do to try to repair the damage that has been done?
Welsh: Diolch i Ysgrifennydd y Cabinet am yr ateb hwnnw, ond nid yw mewn gwirionedd yn adlewyrchu realiti dysgu ieithoedd tramor modern yn ysgolion Cymru heddiw. Mae ffigurau diweddaraf Gwasanaeth Derbyn y Prifysgolion a'r Colegau yn dangos bod 80 o fyfyrwyr o Gymru wedi sicrhau lleoedd ar gyrsiau iaith a llenyddiaeth Ewropeaidd y llynedd - i lawr o 120 yr adeg hon y llynedd. A dros y degawd ers 2009, mae nifer yr ymgeiswyr Safon Uwch mewn Ffrangeg ac Almaeneg wedi gostwng ddwy ran o dair - ac wedi disgyn eto y llynedd - a'r nifer o ymgeiswyr mewn Sbaeneg wedi gostwng i'w hanner. Cyhoeddwyd dogfen 'Dyfodol byd-eang' y Llywodraeth ym mis Hydref 2015, ac roedd yn gynllun i hyrwyddo a gwella ieithoedd tramor modern yng Nghymru yn ystod y cyfnod o bum mlynedd hyd at 2020. Mae'n ymddangos bod y rhaglen hon wedi methu'n llwyr, felly beth y mae Ysgrifennydd y Cabinet yn mynd i'w wneud i geisio dad-wneud y difrod a wnaed?
English: Let us be absolutely clear: just a few moments ago, UKIP was telling us that we had far too many people going on to university to study academic subjects, and actually our focus as a Government should be on encouraging - [ Interruption.] - be on people, encouraging them to do other routes. Let's be absolutely clear: where pupils are choosing to study modern foreign languages, they are doing extremely well - 2018 results showed an increase at A-level grades A* to C in French, German and Spanish, and, at GCSE, A* to C grades increased in French - [ Interruption.] In French also. Now, undoubtedly, there are challenges in relation to the take-up of modern foreign languages, but the figures from 2018 show that the decline in the take-up of German has halted, and the decline in French is less steep. We have put additional resources in via the 'Global futures' programme, and, to support this further, I have agreed additional funding for the regions for 2018-19 to enhance their support offer for MFL, with specific focus on the primary sector, so that children discover a love of learning modern foreign languages earlier in their academic career rather than having to wait until secondary school to have these opportunities.
Welsh: Gadewch inni fod yn gwbl glir: ychydig eiliadau yn ôl, roedd UKIP yn dweud wrthym fod gennym lawer gormod o bobl yn mynd ymlaen i brifysgol i astudio pynciau academaidd, ac mewn gwirionedd y dylem ganolbwyntio fel Llywodraeth ar annog - [ T orri ar draws.] - ar annog pobl i ddilyn llwybrau eraill. Gadewch inni fod yn gwbl glir: lle mae disgyblion yn dewis astudio ieithoedd tramor modern, maent yn gwneud yn dda iawn - dangosodd canlyniadau 2018 gynnydd yn y graddau A* i C Safon Uwch mewn Ffrangeg, Almaeneg a Sbaeneg, a chododd canlyniadau lefel TGAU, graddau A* i C mewn Ffrangeg - [ Torri ar draws.] Mewn Ffrangeg hefyd. Nawr, yn sicr, ceir heriau o ran y nifer sy'n astudio ieithoedd tramor modern, ond mae ffigurau 2018 yn dangos nad oes gostyngiad mwyach yn y nifer sy'n astudio Almaeneg, ac mae'r gostyngiad yn y nifer sy'n astudio Ffrangeg yn llai serth. Rydym wedi rhoi adnoddau ychwanegol i mewn drwy gyfrwng y rhaglen 'Dyfodol byd-eang', ac i gefnogi hyn ymhellach, rwyf wedi cytuno i roi cyllid ychwanegol i'r rhanbarthau ar gyfer 2018-19 er mwyn gwella eu cynnig ieithoedd tramor modern, gyda ffocws penodol ar y sector cynradd, fel y gall plant ddarganfod awydd i ddysgu ieithoedd tramor modern yn gynharach yn eu gyrfa academaidd yn hytrach na gorfod aros tan yr ysgol uwchradd er mwyn cael y cyfleoedd hyn.
English: The next item, therefore, is questions to the Cabinet Secretary for Health and Social Services, and the first question is from Joyce Watson.
Welsh: Yr eitem nesaf, felly, yw cwestiynau i'r Ysgrifennydd Cabinet dros Iechyd a Gwasanaethau Cymdeithasol, ac mae'r cwestiwn cyntaf gan Joyce Watson.
English: Thank you for the question. I recently announced a number of interventions to improve sexual health in Wales, including a pilot for online testing in the Hywel Dda university health board area, and a project to provide self-sampling HIV tests to those attending pre-exposure prophylaxis clinics. This work will inform future developments in service provision across Wales.
Welsh: Diolch ichi am y cwestiwn. Yn ddiweddar cyhoeddais nifer o ymyriadau i wella iechyd rhywiol yng Nghymru, gan gynnwys cynllun peilot ar gyfer cynnal profion ar-lein yn ardal bwrdd iechyd prifysgol Hywel Dda, a phrosiect i ddarparu profion hunan-samplu HIV i'r rhai sy'n mynychu clinigau proffylacsis cyn-gysylltiad. Bydd y gwaith hwn yn llywio datblygiadau yn y ddarpariaeth ledled Cymru yn y dyfodol.
English: I'm really pleased, Cabinet Secretary, and I welcome your commitment to this, because we all know that early diagnosis of HIV is crucial to ensuring that any individual who has a positive test can start treatment as soon as possible, and having a range of opportunities for testing is indeed vital to improving that early diagnosis and to maintaining the health and well-being of those people who are living, or might be living, with HIV. Late diagnosis of HIV does cause serious implications for the individual's health and can lead to serious and life-threatening complications. Unfortunately, late diagnosis for HIV is still high, with 43 per cent of all new cases being diagnosed late. So, Cabinet Secretary, beyond the ones that you have just outlined - and they are indeed very welcome - what other actions might the Welsh Government take to improve even further the take-up of early diagnostic testing in HIV?
Welsh: Rwy'n falch iawn, Ysgrifennydd y Cabinet, ac rwy'n croesawu eich ymrwymiad i hyn, oherwydd mae pawb ohonom yn gwybod bod diagnosis cynnar o HIV yn hanfodol i sicrhau y gall unrhyw unigolyn sy'n cael prawf cadarnhaol ddechrau triniaeth cyn gynted â phosibl, ac mae cael amrywiaeth o gyfleoedd ar gyfer profi yn hanfodol iawn i wella diagnosis cynnar a chynnal iechyd a lles y bobl sy'n byw, neu a allai fod yn byw gyda HIV. Mae diagnosis hwyr o HIV yn achosi goblygiadau difrifol i iechyd yr unigolyn a gall arwain at gymhlethdodau difrifol sy'n peryglu bywyd. Yn anffodus, mae lefelau diagnosis hwyr o HIV yn dal yn uchel, gyda 43 y cant o'r holl achosion newydd yn cael diagnosis hwyr. Felly, Ysgrifennydd y Cabinet, y tu hwnt i'r rhai rydych newydd eu hamlinellu - ac maent i'w croesawu yn wir - pa gamau gweithredu eraill y gallai Llywodraeth Cymru eu cymryd i wella'r nifer sy'n mynd am brofion diagnostig cynnar o HIV hyd yn oed ymhellach?
English: Well, I'm genuinely encouraged both by the work we're doing on PrEP, but also in the new pilot that I've announced. The work on PrEP is important, because, if you recall, when I gave a statement to this Chamber previously, we had picked up a number of people in the pre-testing, before providing PrEP - a number of people undiagnosed with HIV - so they were able to actually begin treatment for that at that point, as well as the preventative point about PrEP, and I expect that we will learn much more about how to make sure PrEP is properly available to prevent HIV taking place in the first place. The roll-out that I've announced of the self-testing and sampling at home is important, because other parts of the UK have a variation of that. We've actually got an easier test that we're actually rolling out here in Wales. The initial focus is on chlamydia and gonorrhoea, but that will then roll out into looking at HIV testing as well. We provide nearly 100,000 HIV tests in Wales each year, so there's a significant amount of testing going on. It's not about what we should do; it's how we should do it, and how we should improve what we're doing, and, actually, on this point, we're leading the way across the UK.
Welsh: Wel, mae'n galondid mawr gweld y gwaith rydym yn ei wneud ar broffylacsis cyn-gysylltiad (PrEP), ond hefyd yn y cynllun peilot newydd rwyf wedi'i gyhoeddi. Mae'r gwaith ar PrEP yn bwysig, oherwydd os cofiwch, pan wneuthum ddatganiad i'r Siambr hon o'r blaen, roeddem wedi canfod nifer o bobl cyn cynnal y profion, cyn darparu PrEP - nifer o bobl a oedd heb gael diagnosis o HIV - felly roedd modd iddynt ddechrau triniaeth ar y pwynt hwnnw mewn gwirionedd, yn ogystal â'r pwynt ataliol ynglŷn â PrEP, ac rwy'n disgwyl y byddwn yn dysgu llawer mwy ynglŷn â sut i wneud yn siŵr fod PrEP ar gael yn briodol er mwyn atal HIV rhag digwydd yn y lle cyntaf. Mae'r rhaglen a gyhoeddais ynglŷn â hunan-brofi a samplu yn y cartref yn bwysig, oherwydd mae rhannau eraill o'r DU yn gweithredu fersiwn wahanol o hynny. Mewn gwirionedd, rydym yn cyflwyno prawf haws yma yng Nghymru. Mae'r ffocws cychwynnol ar clamydia a gonorea, ond bydd hynny'n datblygu wedyn i edrych ar wneud profion HIV yn ogystal. Rydym yn darparu bron i 100,000 o brofion HIV yng Nghymru bob blwyddyn, felly mae llawer iawn o brofion yn digwydd. Nid yw'n fater o'r hyn y dylem ei wneud, ond yn hytrach, sut y dylem ei wneud, a sut y dylem wella'r hyn rydym yn ei wneud, ac mewn gwirionedd, ar y pwynt hwn, rydym yn arwain y ffordd ledled y DU.
English: Cabinet Secretary, you recently highlighted the importance of understanding the real levels of HIV in Wales, and I think, as you added, the number of people living with HIV here is probably underestimated. The Terrence Higgins Trust have produced statistics that relate to the UK as a whole, with a breakdown, but there's very little data in their statistics relating to Wales specifically. Aside from looking at providing testing in communities and self-testing kits, will you be carrying out further Wales-focused research to understand how many people in Wales are HIV positive and, importantly, if there any parts of Wales with a higher number of people suffering than elsewhere?
Welsh: Ysgrifennydd y Cabinet, yn ddiweddar fe nodoch bwysigrwydd deall lefelau gwirioneddol HIV yng Nghymru, ac rwy'n meddwl, fel y dywedoch, fod nifer y bobl yr amcangyfrifir eu bod yn byw gyda HIV yma yn rhy isel yn ôl pob tebyg. Mae Ymddiriedolaeth Terrence Higgins wedi cynhyrchu ystadegau sy'n ymwneud â'r DU yn ei chyfanrwydd, gyda dadansoddiad, ond ychydig iawn o ddata ystadegol a geir sy'n ymwneud â Chymru'n benodol. Ar wahân i edrych ar ddarparu profion mewn cymunedau a phecynnau profi, a fyddwch yn gwneud ymchwil pellach i ganolbwyntio ar Gymru er mwyn deall faint o bobl yng Nghymru sy'n HIV positif ac yn bwysicach, i weld a oes unrhyw rannau o Gymru â nifer fwy o bobl yn dioddef na rhannau eraill?